Na temelju članka 48. Zakona o lokalnoj i područnoj (regionalnoj) samoupravi (»Narodne novine« broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 37. Statuta Općine Čavle (SN PGŽ br. 26/14, 27/15, 12/18, 41/18 i SN Općine Čavle 3/21, 12/21, 4/22-pročišćeni tekst) te na temelju Odluke općinske načelnice o ponovljenom raspisivanju javnog natječaja od 06. travnja 2023.g. Općinska načelnica 30. travnja 2023.g. raspisuje

**JAVNI NATJEČAJ**

**o prodaji rabljenog službenog vozila u vlasništvu Općine Čavle**

**I. PREDMET NATJEČAJA**

Predmet: prodaja rabljenog službenog vozila u vlasništvu Općine Čavle.

Vrsta vozila: osobni automobil

Marka vozila: Renault

Tip i model vozila: Fluence, 1.5 DCI sport

Boja vozila: crna-s efektom

Broj šasije: VF1LZBB0646239386

Oblik karoserije: zatvoreni

Ekološka kategorija vozila: EURO 5

Vrsta goriva: Diesel

Snaga motora: 78 kW

Datum prve registracije: 09.12.2011.

Registriran do: neregistriran

Prijeđeni km: 145.345,00

**Početna prodajna cijena**: 2.608,50 EUR/19.653,74 HRK

**II. NAČIN, UVJETI NATJEČAJA I SADRŽAJ PONUDE**

Prodaja se vrši putem javnog natječaja prikupljanjem pisanih ponuda fizičkih i pravnih osoba s prebivalištem ili sjedištem u Republici Hrvatskoj.

Prodaja se obavlja po načelu »viđeno-kupljeno«, što isključuje sve naknadne prigovore.

**Vozilo se može pogledati radnim danom od 8 do 14 sati na adresi: Općina Čavle, Čavja 31, Čavle uz prethodnu najavu na broj: 098 196 1770.**

Isplata kupoprodajne cijene vrši se prije potpisivanja ugovora o kupoprodaji motornog vozila.

Porez na promet i ostale troškove vezane za kupnju i prijenos vlasništva snosi kupac.

**Ponuda mora sadržavati:**

1. ime i prezime ponuditelja fizičke osobe, odnosno naziv pravne osobe, adresu i broj za kontakt,

2. presliku osobne iskaznice za fizičke osobe, odnosno preslik izvatka iz sudskog, odnosno obrtnog registra za pravne osobe i vlasnike obrta, ne starije od 3 mjeseca,

3. ponuđenu kupoprodajnu cijenu.

Za potrebe provedbe Javnog natječaja ponuditelj je suglasan da se osobni podaci sadržani u prijavi podnesenoj na javni natječaj, kao i osobni podaci sadržani u dostavljenoj dokumentaciji, obrađuju od strane Općine Čavle.

Ponuditelji snose troškove pripremanja i podnošenja ponuda te nemaju pravo na naknadu istih. Osim ugovorene cijene, kupac snosi i sve porezne i druge troškove prilikom prijepisa motornog vozila.

**III. ROK ZA DOSTAVU PONUDA**

Rok za dostavu ponuda je 15 dana od dana objave natječaja. Pisane ponude ponuditelji su dužni dostaviti preporučeno poštom ili osobnom dostavom u zatvorenoj omotnici na adresu: Općina Čavle, Čavja 31, Čavle, s naznakom »Ne otvaraj – ponuda za kupnju službenog vozila«, **do 15. svibnja 2023.g. do 11.00 sati bez obzira na način dostave.** Javno **o**tvaranje ponuda provest će nadležno Povjerenstvo u prostorijama Općine Čavle u roku od 8 dana od dana isteka roka za dostavu ponuda.

**V. OCJENA I ODABIR PONUDE**

Najpovoljnijom ponudom smatrat će se ponuda s najvišom ponuđenom kupoprodajnom cijenom koja ne može biti manja od početne cijene uz uvjet da ponuda sadržava sve elemente utvrđene točkom II. ovoga natječaja.

Ukoliko dva ili više ponuditelja ponude isti najviši iznos kupoprodajne cijene daljnji postupak će se provesti provođenjem postupka javnog nadmetanja te će o mjestu, danu i satu održavanja postupka javnog nadmetanja biti posebno obavješteni pisanim putem. Svi ponuditelji bit će obaviješteni o rezultatima javnog natječaja u roku od 8 dana od donošenja Odluke o odabiru najpovoljnije ponude. Odabrani ponuditelj dužan je sklopiti ugovor o kupoprodaji motornog vozila u roku od 30 dana od dana stupanja na snagu Odluke o odabiru.

OPĆINSKA NAČELNICA

Ivana Cvitan Polić, mag. cult.

KLASA:944-02/23-01/17

URBROJ:2170-17-01/04-23-5